Document ID: 32010D0114

РЕШЕНИЕ НА СЪВЕТА
от 16 февруари 2010 година
за изменение на Решение 1999/70/ЕО относно външните одитори на националните централни банки по отношение на външните одитори на Central Bank and Financial Services Authority of Ireland
(2010/114/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Протокола за устава на Европейската система на централните банки и на Европейската централна банка, приложен към Договора за Европейския съюз и Договора за функционирането на Европейския съюз, и по-специално член 27.1 от него,
като взе предвид Препоръка ЕЦБ/2009/26 на Европейската централна банка от 14 декември 2009 г. до Съвета на Европейския съюз относно външните одитори на Central Bank and Financial Services Authority of Ireland (1),
като има предвид, че:
(1)
Отчетите на Европейската централна банка (ЕЦБ) и националните централни банки на Евросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
(2)
Мандатът на настоящите външни одитори на Central Bank and Financial Services Authority of Ireland ще изтече след одита за финансовата 2008 година. Поради това е необходимо да се назначат външни одитори за периода, започващ от финансовата 2009 година.
(3)
Central Bank and Financial Services Authority of Ireland избра Deloitte & Touche за свой външен одитор за финансовите години от 2009 до 2011.
(4)
Управителният съвет на ЕЦБ препоръча Deloitte & Touche за външен одитор на Central Bank and Financial Services Authority of Ireland за финансовите години от 2009 до 2011.
(5)
Целесъобразно е да се приеме препоръката на Управителния съвет на ЕЦБ и Решение 1999/70/ЕО (2) да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Член 1, параграф 5 от Решение 1999/70/ЕО се заменя със следното:
„5. Deloitte & Touche се одобряват за външен одитор на Central Bank and Financial Services Authority of Ireland за финансовите години от 2009 до 2011.“
Член 2
Настоящото решение се нотифицира на ЕЦБ.
Член 3
Настоящото решение се публикува в Официален вестник на Европейския съюз.
Съставено в Брюксел на 16 февруари 2010 година.

Labels: 2
4
11
9
18
15